**УСТАВ**

**НА НАРОДНО ЧИТАЛИЩЕ „Развитие-1938“**

**С.БУЙНОВО , ОБЩИНА ТЪРГОВИЩЕ**

**ГЛАВА ПЪРВА**

**ОБЩИ ПОЛОЖЕНИЯ**

**Чл.1** Народно читалище „Развитие-1938“ е традиционно самоуправляващо се българско културно-просветно сдружение **със седалище с. Буйново , общ. Търговище , ул. „Чайка “ 1** То работи на принципите на доброволността, демократизма и автономията.

**Чл.2** Читалището не е политическа организация.В неговата дейност могат да участват всички физически лица без ограничения за възраст,пол,политически и религиозни възгледи и етническо самосъзнание.

**Чл.3** Читалището е юридическо лице с нестопанска цел **за осъществяване на обществено полезна дейност.**

**Чл.4** Читалището поддържа отношения на сътрудничество и координация с държавни и общински организации,на които законите възлагат права и задължения, свързани с неговата дейност, като спазва своята автономия.

**Чл.5** Читалището може да се сдружава с читалища исродни организации, без да ограничава самоуправлението на собствената си дейност и имуществотот си.

**Чл.6** Читалището работи във въздейсвие с културни,научни институции,учебни заведения, обществени, стопански и др. Организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интереси.

**ГЛАВА ВТОРА**

**ЦЕЛИ И ЗАДАЧИ**

**Чл.7** Читалището има свои цели:

1. Развитие и обогатяване на културния живот ,**социалната и образователна дейност.**
2. Запазванеи разпространение на народните обичаи и традиции.
3. Разширяване знанията и обогатяване културата на населението,**приобщаване към ценностите и постиженията на науката, изкуството и културата.**
4. Възпитание и утвърждаване на национално самочувствие.
5. Да бъде средище на духовен живот в селото и региона.
6. **Осигуряване на достъп на информация.**

 **Чл.8** За постигане своите цели читалището извършва дейности като:

1. Поддържа общодостъпна библотека с читалня, фоно и видиотека, **създава и поддържа информационни мрежи.**
2. Развива и подпомага любителското художествено творчество-самостоятелно или съвместно с др. oрганизации. Изгражда разнообразни по форма и жанр колективи.
3. Организира школи,кръжоци,курсове,изложби,концерти,празненства,чествания,**младежки дейности** и други.
4. Събира,съхранява и разпрорстранява знания за родния край.
5. **Създава и съхранява музейни колекции съгласно Закона за културното наследство.**
6. **Предоставя компютърни и интернет услуги.**
7. Предприема други инициативи с нестопанска цел,съответстващи на Законите и Устава.

 **Чл.9/1/** Читалището може да извършва допълнителни дейности,подпомагащи изпълнението на основните му функции,при което спазва ограниченията за използването на **собствено или ползвано** имущество,предвидено в чл.4 от Закона за НЧ, а именно: да не организира или предоставя имущество за хазартни игри и нощни заведения;**за дейности на нерегистрирани по Закона на вероизповеданията религиозни общности;за ползване на политически партии и организации;на председателя,секретаря,членовете на настоятелството и проверителната комисия и членове на техните семейства.**

**/2/Допълнителните стопански дейности, които може да развива читалището са:**

* **Информационни- предоставяне на компютърни и интернет услуги**
* **Административни**
* **Издателска**
* **Консултанска**
* **Социални услуги**
* **Отдаване под наем или аренда**
* **Други дейности, свързани с предмета на основната и позволени от действащия правен режим**

**Приходите от тези дейности се използват единствено за постигане на целите на читалището, като изрично се забранявя разпределяне на печалба.**

**Чл.10 Читалищното сдружение няма право да управлява и да се пазпорежда с имуществото на своите членове.**

**ГЛАВА ТРЕТА**

**ЧЛЕНСТВО**

**Чл. 11** Членовете на читалището са индивидуални,колективни,почетни и дарители.Броят на членовете на читалище „Развитие-1938“е не по-малък от 50

**Чл.12/1/**Действителните членове са дееспособни лица навършили 18 години,които плащат редовно определения от Общото събрание членски внос в размер на 1 лв. и участва в дейността на читалището.Право на глас имат тези,които са платили членския внос за текущата година.

**/3/**Спомагателни членове са лица до 18 години,които нямат право да бъдат избирани в ръководни органи и имат право на съвещателен глас.

**/4/**Членството се прекратява :

* с писмо заявление на читалищен член;
* при неплатен членски внос;
* решение на Общо събрание

**Чл.13** Всеки член на читалището има ПРАВО :

 1. Да избира ръководни органи и да бъде избиран в тях без упенатите в чл.12 ал.3 от Устава.

 2. Да ползва с предимство читалищните форми и база.

 3. Да получава информация за дейността на читалището.

 4. Да участва в обсъждане на дейността му.

И Е ДЛЪЖЕН :

1. Да плаща определения членски внос.
2. Да спазва устава.
3. Да учасва според възможностите в дейността му.
4. Да опазва имуществото му.

**Чл.14** Колективни членове на читалището могат да бъдат: професионални организации,стопански организации,търговски дружества,кооперации и сдружения,учебни заведения.Колективните членове имат право на един глас.

**Чл.15** Почетните членове на читалището са български или чуждестраннни граждани, които имат конкретни заслуги към него. Почетните членове и дарителите се обявяват с решение на Общото събрание на читалището.

**Чл.15а** Членството се учредява с писмена молба подадена до настоятелството и се поддържа с акта на плащане на членски внос.

**ГЛАВА ЧЕТВЪРТА**

 **УПРАВЛЕНИЕ**

**Чл.16** Органи на читалището са: Общото събрание,настоятелството и проверителната комисия.

**Чл.17** Върховен орган на читалището е Общото събрание.То се състои от всички членове на читалището,имащи право на глас- действителните, почетните и колективните.

**Чл.18 /1/** Общо събрание:

1. Изменя и допълва Устава.
2. Избира и освобождава членовете на настоятелството,проверителната комисия и председателя.
3. Приема,изменя и отменя вътрешните актове, необходими за организацията и дейността на читалището.
4. Изключва членовете на читалището.
5. **Определя** основните насоки за дейността на **читалището.**
6. Приема бюджета на читалището и годишните отчети **до 30 март на следващата година.**
7. Определя размера на членския внос.
8. Решава въпроса за членуването в **читалищно сдружение.**
9. Обявява почетни членове и членове-дарители.
10. Отменя решенията на другите органи на читалището.
11. Взема решение за прекратяване на читалището.  **/2/**Решенията на читалищното Общо събрание са задължителни за другите му органи.

 **Чл.19/1/**Редовно Общо събрание се свиква от настоятелството най-малко веднъж годишно.

 **/2/**Извънредно Общо събрание може да бъде свикано по решение на настоятелството,по искане на проверителната комисия или една трета от членовете ,имащи право на глас.**При отказ на настоятелството да свиква извънредно Общо събрание до 15 дни от постъпване на искането на проверителната комисия или една трета от членовете на читалището могат да свикат извънредно Общо събрание от свое име.**

 **/3/**Поканата на събранието трябва да съдържа дневния ред,датата,мястото,часа на провеждането му и кой го свиква.**Тя трябва да бъде получена срещу подпис** не по-късно от седем дни преди датата на провеждането му.В същия срок на общодостъпни места трябва да бъде обявено съобщение за събирането,като временно се прекратява събирането на членски внос.

 **/4/**Общото събрание е законно,ако на него присъстват най-малко половината от имащите право на глас членове. При липса на кворум събранието се **отлага с един час.Тогава събранието е законно,ако на него присъстват не по-малко от една трета от членовете при редовно Общо събрание и не по-малко от половината плюс един при извънредно Общо събрание.**

 **/5/**Решенията по чл.18,т.1,4,10 и 11 се вземат с мнозинствоот 2/3 от членовете. Останалите решения се вземат с обикновено мнозинство. **Немогат да се вземат решения по въпроси ,които не са били включени в предварително обявения дневен ред.**

**Чл.20 Изпълнителен** орган на читалището е Настоятелството, което се състои от **три** члена,които се избират с явно гласуване за срок до три години.Те не могат да имат роднински връзки по права и съребрена линия до четвърта степен,**което удостоверяват с декларация и носят отговорност по реда на чл.313 от НК.**

 **/1/**Настоятелството:

1. Свиква Общото събрание.
2. Осигурява и изпълнява неговите решения.
3. Подготвя и внася проект за бюджет **на читалището и утвърждава**
4. Приема годишните планове и внася за разглеждане в Общото събрание годишните отчети.
5. Избира секретар на читалището и утвърждава длъжностната му характеристика.
6. Решава въпросите по текущата дейност на читалището, по изграждане на колективи,шкколи и т.н. За придобиване и отчуждаване на имущества или отдаване под наем и аренда,за морално и материално стимулиране на читалищните членове и др.

 **/2/**Настоятелството взема решенията с мнозинство повече от половината му членове.

 **/3/**Настоятелството се събира на заседания най-малко веднъж на три месеца.На него могат да присъстват членовете на проверителната комисия и читалищния секретар,ако не е член на същото. При необходимост могат да се канят и други членове.

**Чл.21/1/**Председателят на читалището е член на настоятелството и се избира на Общото събрание с явно гласуване за срок до три години.

 **/2/**Председателят:

1. Организира дейността на читалището съобразно Закона,Устава и решенията на Общото събрание.
2. Представлява читалището.
3. Свиква и ръководи заседанията на Настоятелството и председателства Общите събрания.
4. Отчита дейността си пред настоятелството.
5. Сключва и прекратява трудовите договори със служители на читалището **съобразно с бюджета на читалището** **въз основа на решение нанастоятелството.**
6. **Ежегодно в срок до 10 ноември представя на кмета на общината-програма за работа на читалището през следващата година.**
7. **Представя ежегодно до 31 март пред кмета на общината доклад за осъществените читалищни дейности и изразходваните средства от бюджета през предходната година.**
8. **Носи пряка и еднолична отговорност за непредставянето или ненавременно представяне на документите по т.6 и 7.**

**/3/**За правомощиятя по предходния член председателя може да упълномощи секретаря на читалището или друг член на настоятелството.

**/4/Секретар:**

1. **Организира изпълнението на решенията на настоятелството, включително изпълнение на бюджета.**
2. **Организира текущата основна и допълнителна дейност.**
3. **Отговаря за работата на щатния и хонорувания персонал.**
4. **Представя читалището заедно и поотделно с председателя.**
5. **Секретаря не може да е в роднинскаи връзки с членовете на настоятелството и на проверителната комисия по права и съребрена линия до четвърта степен,както и да бъде съпруг,съпруга на председателя на читалището,за което подава декларация съгласно чл.313 от НЗ при постъпване на работа.**

**Чл.22/1/** Проверителната комисия се състои най-малко от трима члена,избирани с явно гласуване за срок до три години.

 **/2/** Членовете на ПК не могат да бъдат лица, които са в трудово-правни отношения с читалището или са роднини на членовете на настоятелството,**на предсдателя или секретаря** по права линия,съпрузи,братя,сестри и роднини по сватовство от първа степен. **Избраните удостоверяват това със съответни декларации при вписване на обстоятелствата в окружния съд.**

 **/3 /** ПК осъществява контрол вурху дейнстта на настоятелството, председателя и секретаря по спазване на Устава,Закона и решенията на Общото събрание.

 **/4/** Комисията взема решения с обикновено мнозинство.

**Чл.23** Не могат да бъдат да бъдат избирани за членове на настоятелството и проверителната комисия **и за секретари** лица , които са осъждани на лишаване от свобода за умишлени престъпления от общ характер.

**Чл.24** Когато поради смърт, трайна физическа недостатъчност или подаване на оставка от членовете на ръководни органи престане да изпълнява задълженията си, в срок от два месеца Общото събрание избира нов председател или член на ръководствата.

 **/1/Членовете на настоятелството,включително председателя и секретаря , подават декларации за**  **конфликт на интереси по условията и реда на Закона за предотвратяване и разкриване на конфликт на интереси.Декларациите се обявяват на интернет страницата на съответното читалище.**

 **/2/ Членовете на органите на НЧ имат право да получават възнаграждение за своята дейност, като за всеки случай,когато това се налага ясно се посочват основанието и размера на предлаганото възнаграждение.**

**ГЛАВА ПЕТА**

**ИМУЩЕСТВО И ФИНАНСИРАНЕ**

**Чл.25/1/** Имуществото на читалището се състои от право на собственост и от други вещи права,вземания,ценни книжа,др. права и задилжения.

 **/2/** Читалището ползва и се грижи за недвижимите имоти предоставени му безвъзмездно съгласно закона.

**Чл.26** Читалището набира средства от:

1. Членски внос.
2. Културно-просветна и **информационна** дейност,клубна дейност.
3. Субсидия от държавния и общинския бюджет.
4. Наеми от движимо и недвижимо имущество.
5. Дарения,завещания,помощи.
6. Други приходи.

**Чл.27** ЧН изготвя годишен отчет за приходите и разходите , който се приема от Общото събрание . Разходите не могат да превишават приходите.Отчет за изразходванита средства от **бюджета** се представя в **Общината.**

**Чл.28** Недвижимото и движимото имущество, собственост на читалището,както и приходите от него не подлежат на принудително изпълнение **за вземания,произтичащи от трудови правоотношения.**Читалището ползва със закон данъчни и др. привилегии.

**ГЛАВА ШЕСТА**

**ПРЕКРАТЯВАНЕ**

**Чл.29/1/** Читалището може да бъде прекратено на Общото събрание,вписано в регистъра на окръжния съд.То може да бъде прекратено с ликвидация или по решение на окръжния съд,ако;

* дейността му противоречи на закона,устава и добрите нрави
* имуществото му не се използва според целите и предмета на дейността на читалището.
* е налице трайна нежъзможност читалището да действа или не развива дейност за период две години
* не е учредено по законния ред
* е обявено в несъстоятелност

**/2/**Прекратяването на читалището по решение на окръжния съд може да бъде поставено по искане на прокурора,направено самостоятелно или след подаден сигнал от министъра на културата.

**/3/**Прекратяването на читалището по искане на прокурора се вписва служебно.

**/4/**Читалищното сдружение,в което е членувало прекратеното читалище,не може да претендира за разпределянето на имуществото на това читалище.

**/5/**При прекратяване на читалищно сдружение се прилагат съответно чл.10 и чл.10а

**/6/**За неуредените в този устав случаи се прилага Законът за юридическите лица с нестопанска цел

**Чл.29а** Прекратяването на членството в читалището става:

1. По собствено желание,с писмено заявление до настоятелството
2. По решение на общото събрание на читалището за неспазване на устава му,неизплащане на членски внос,уронване престижа на читалището,закононарушение и др.

**ГЛАВА СЕДМА**

**АДМИНИСТРАТИВНО НАКАЗАТЕЛНИ РАЗПОРЕДБИ**

**Чл.30** При нарушение на чл.3 ал.4 от ЗНЧ , Председателят или секретарят на читалището, се наказват с глоба в размер от 500 до 1000 лв. и с лишаване от право да заема изборан длъжност в читалището за срок 5 г.

**Чл.31** При нарушение на чл.10 ал.3 от ЗНЧ, Преседателят на читалището или представляващ читалищно сдружение, се наказва с глоба от 150 до 300 лв.

**Чл.32** При нарушение на чл.26а ал.4, Председателят на читалището се наказва с глоба от 150 до 300лв.

**ГЛАВА ОСМА**

**ЗАКЛЮЧИТЕЛНИ РАЗПОРЕДБИ**

**Параграф 1 .** Читалището възстановява името „Развитие-1938“

Читалището има кръгъл печат с надпис:Нар.читалище „Развитие-1938“ с. Буйново общ. Търговще.В средата емблема на разтворена книга и слънце.

**Параграф 2.** Уставът на читалището е приет на Общо събрание , проведено на 19.03.2010 г. в съответствие и при спазване на Закона за народните читалища, публикуван в държавен вестик , **брой 42 от 05.06.2009г.**

 **ПРЕДСЕДАТЕЛ:.......................**

 **СЕКРЕТАР :.............................**